Нумай ача ашшĕ çемье хушăннисене амăшĕн капиталĕпе пулăшмалли программа хăçанччен тăсăлассине пĕлесшĕн пулчĕ. М.Игнатьев 2020 çулччен иккĕленме кирлĕ мар терĕ. Химпром çумĕнчи лаптăкра хăпартакан йăлари хытă каяш полигонĕ кăçалхи сентябрь уйăхĕччен ăпăр-тапăр йышăнма пуçлассине çирĕплетрĕ. Хĕрарăмсен ушкăнĕ Çĕнĕ Шупашкарти поликлиникăра ятарлă хăшпĕр тухтăр çитменрен ÿпкелешсе калаçрĕ. Унăн тĕп врачĕ ÿлĕм ыйтăва тивĕçтерме графикпа килĕшÿллĕн обществăна тухтăр яма шантарчĕ. Çынсем хăйсене хумхантаракан ыйтусене татах пачĕç. Вĕсене администраци пуçлăхĕ Олег Бирюков хуравларĕ.